Río Guadalaviar

O Guadalaviar (tamién dito Turia mas que mas dende a ciudat de Teruel dica la suya desembocadura), ye un río situato en l'este d'a Peninsula Iberica. Naixe en a ladera sud d'a Muela de Sant Chuan, en a comarca d'os Monts Universals, Sierra d'Albarracín (Teruel), y desemboca en a ciudat de Valencia dezaga de 280 km de recorrito.

En lo cabalto de la val, lo Guadalaviar y los suyos afluents circulan por una zona de rocas calsinosas a on han formau profundas foces fluvio-karsticas dimpués d'entallar-se en l'antiga superficie d'erosión que i habió a zaguers de lo Terciario. Como lo Guadalaviar y los afluents teneban una trachectoria en forma de meandres por ixa plana, las foces representan recolons en lo substrato rocoso.

deixando a Muela de Sant Chuan recibe por a ezquierda o río Griegos y o río Guadalaviar dimpués traviesa uns materials d'o Churasico meyo a on forma a foz mes profunda d'a redolada, plegando a tallar a roca dica 250–300 m José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 48-50.. Cuan traviesa a zona karstica de Villar d'el Cobo pierde cabal y en tiempos de sequera plega a desapareixer, por o que se considera una val seca Jose Luís Peña Monne et al. Geomorfología de la Provincia de Teruel. Instituto de Estudios Turolenses, 1984. p 55..

Cuan plega ta Tramacastiella o río talla as dolomías d'o Churasico inferior y s'ixampla cuan entra en una zona con materials d'o Triasico superior de facies Keuper, tornando a estretir-se cuan los deixa y entra en as calsineras d'o Triasico meyo de facies Mushelkalk. En a zona de Tramacastiella recibe l'augua d'o río Garganta, que tien una foz como indica o suyo nombre.

O río Guadalaviar recibe l'augua d'o río de la Fuent del Berro enfrent d'a zona clamata por ixo Entrambasaguas (Entramasaguas en bel texto medieval). Dende Entramambasaguas dica Exea d'Albarracín bi ha atro sector d'esgarrapamiento d'o río en rocas calsinosas, encara que cuan deixa Albarracín a val s'ixampla por haber-ie un sector con archilas y chesos d'o Keuper, pa tornar a estretir-se cuan entra de nuevo en formacions calsinosas que trobaremos dica plegar ta Exea.

Dimpués de deixar la Serranía d'Albarracín entra en la fuesa de Xiloca, a on que lo río Guadalaviar ye muito encaixau Jorge Hermosilla Pla (dir.):Los regadíos históricos del Alto Turia turolense. Generalitat Valenciana, Conselleria de Cultura, Educació i Esport, Universidad de Valencia, 2008. ISBN 978-84-370-7316-3. p 94, p 101. y se diriche enta l'este pa entrar en la fuesa de Teruel. Ye en esta zona a on que s'ha feito lo entibo d'El Arquiello.

A pocos km de Teruel recibe l'augua de l'Alfambra. En Villel recibe l'augua d'a Rambla de la Chartera y d'o río Camarena u regajo de Camarena, y poco dimpués de Libros lo regajo de Tramacastiel.

En o Rincón d'Ademuz recibe os afluents río Ebrón y Río Boílgues. En a provincia de Cuenca recibe l'augua d'o río Arcos, que baixa dende a Sierra de Chabalambre.

 Toponimia 
Claudio Ptolomeu escribió:
.

En lo diccionario geográfico-histórico de la España antigua dicen:

Talment relacionato con o presunto antigo nombre d'o Millars, en o termin de Murviedro bi heba una alquería en tiempos d'a reconquiesta dita Torrillas.

Atamas d'a identificación d'o Turulis con o Millars que fació Miguel Cortés y López, o Turulis fue identificato con o Guadalaviar, y dende ambients eruditos patrioticos amants d'a cultura clasica cambioron oficialment a denominación tradicional de "Guadalaviar" por a denominación Turia, en o contexto que cambioron o nombre d'o "río de Segorb" por Palancia y "Murviedro" por Sagunto.

 Capturas fluvials 
Toda la cuenca de Guadalaviar amuestra sinyals d'anomalía producto de complexos procesos de captura fluvial.

La fuesa de Teruel yera inicialment endorreica u verchent enta lo río Cabriuel. La fundimiento de lo Golfo de Valencia activó la erosión regresiva de los ríos de la versant mediterrania y a zaguers de lo Terciario un d'estos ríos dobló la suya cuenca por un proceso de captura fluvial de la fuesa de Teruel en la redolada de Santa Cruz de Moya.

Lo feito que la fuesa de Teruel fuese plena de rocas sedimentarias tobas facilitó lo encaixamiento y la erosión regresiva d'este río y los afluents suyos, producindo-se mes tarde la captura fluvial de l'actual curso alto de Guadalaviar entre los Monts Universals y la Sierra d'Albarracín, que enantes debeba de desauguar enta Xiloca.

 Referencias 

 Bibliografía 
 Autor Miguel Cortés y López: Diccionario geografico-historica de la Espanya antigua. Imprenta Real, 1835.
  Jorge Hermosilla Pla (dir.):Los regadíos históricos del Alto Turia turolense. Generalitat Valenciana, Conselleria de Cultura, Educació i Esport, Universidad de Valencia, 2008. ISBN 978-84-370-7316-3.
 José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9.

*